[{"text_idx": "#000002", "text": "Lu\u0308hemate kursuste ja laagrite tutvustused leiad su\u0308ndmuste lehelt"}, {"text_idx": "#000004", "text": "Kadri on arhitekt arhitektuuribu\u0308roos b210 ja Arhitektuurikooli u\u0308ks asutajatest. Kadrile meeldib, et arhitektuur ja ruum on alati ja ko\u0303ikjal meiega, u\u0308ksko\u0303ik, millega me parasjagu tegeleme vo\u0303i millist teemat uurime. Po\u0303nev on ma\u0308rgata, kuidas inimesed ruumi mo\u0303jutavad ja kuidas ruum inimesi mo\u0303jutab. Kadri va\u0308a\u0308rtustab arhitektuuri kui kultuurivaldkonna mitmekesisust: vo\u0303imalusi projekteerida nii avalikke hooneid kui kodusid, va\u0308lja mo\u0303elda ja ehitada installatsioone, kujundada na\u0308ituseid, korraldada su\u0308ndmuseid, koostada o\u0303ppematerjale, kirjutada, toimetada, pildistada, o\u0303petada."}, {"text_idx": "#000006", "text": "Liisi on arhitektuurialast haridust omandanud nii Tallinna Tehnika Ko\u0303rgkoolis, Eesti Kunstiakadeemias kui ka Oslo Arhitektuuri ja Disainikoolis. Aja jooksul on o\u0303nnestunud to\u0308o\u0308tada mitmes olulises arhitektuuribu\u0308roos ning va\u0308ga erisuguste projektidega. Hetkel tegutseb Liisi oma va\u0308ikses arhitektuuribu\u0308roos ja teeb ro\u0303o\u0303muga va\u0308ga vaheldusrikast to\u0308o\u0308d. See sisaldab mitmesuguseid arhitektuurikonkursse ja projekte koos erinevate partneritega. Lisaks juhendab ta Arhitektuurikooli o\u0303pilasi ning suunab nooremaid ja vanemaid arhitektuuriso\u0303pru ka mujal. Liisi huviorbiidis on olulisel kohal laste- ja noortekeskne avalik ruum ning ku\u0308simus, kuidas ka linnaruum saaks olla ma\u0308nguruum nii va\u0308ikesele kui suurele."}, {"text_idx": "#000007", "text": "Jekaterina on omandanud sisearhitekti bakalaureusekraadi Eesti Kunstiakadeemias ja vahetuso\u0303pilasena on ta o\u0303ppinud tuleviku disaini Viinis Die Angewandte u\u0308likoolis. Ta on korraldanud ruumiteemalisi to\u0308o\u0308tubasid erinevate disainifestivalide raames ning tegutseb aktiivselt ruumihariduse tutvustamisega ka koolides. Hetkel to\u0308o\u0308tab ta vabakutselise sisearhitektina, EKA eelakadeemia juhendajana ja ku\u0308lastusgiidina Arhitektuurimuuseumis. Katja jaoks on oluline teadliku ja sotsiaalselt vastutustundliku disaini loomine, mille po\u0303hifookuses on inimese psu\u0308hholoogia ja mugavustunne."}, {"text_idx": "#000009", "text": "Linda jaoks on arhitektuuris oluline selle suur mo\u0303ju keskkonnale. Ta leiab, et hea ruum meie u\u0308mber saab luua armsaid hetki ja toetada meid, kuid samas on ehitamisel ja eluviisil suur mo\u0303ju looduskeskkonnale ning seda tuleb to\u0303siselt vo\u0303tta. Ruumilise keskkonna ja\u0308lgimine ja loomine on teda paelunud algklassidest saati. Ruumi analu\u0308u\u0308simine, mo\u0303testamine ja ettekujutamine pakub talle meelerahu ja ro\u0303o\u0303mu. Lindale meeldib unistada aina paremast maailmast ja ta leiab, et arhitektuuri abil saab ta oma unistusi ellu viia.\nArhitekti teekonda alustas ta arhitektuuri huvikoolis 14 aastaselt. Ja\u0308tkusid o\u0303pingud EKAs, TTU\u0308s ja Shotimaal Robert Grodoni u\u0308likoolis. Ta\u0308na to\u0308o\u0308tab Linda arhitektuuribu\u0308roos Kadarik Tu\u0308u\u0308r Arhitektid ja toimetab kursusekaaslastega koos loodud LARStuudios. Lisaks arhitektuuri uurimisele on tal kogemus tantsuvaldkonnas tantsija ja tantsuo\u0303petajana."}, {"text_idx": "#000011", "text": "U\u0308la on lo\u0303petanud Eesti Kunstiakadeemia arhitektuuri- ja linnaplaneerimise eriala, to\u0308o\u0308tanud mitmes arhitektuuribu\u0308roos ja ta\u0308iendanud ennast Ra\u0308pina Aianduskoolis. Ta\u0308na to\u0308o\u0308tab ta maastikuarhitektina, sest inimese suhe loodusesse, keskkonda ja linnaruumi on teda arhitektuuri suurest paletist enim paelunud. Samas armastab ta uurida ka ruumi ja kunsti lo\u0303putut ma\u0308ngumaad, kujundades na\u0308itusi vo\u0303i kogedes ruumi la\u0308bi muusika ja fotograafia. U\u0308la hindab arhitektuuri tihedat seotust erinevate valdkondadega ning vo\u0303imalust maailmaga suhestuda 1:1 mo\u0303o\u0303tkavast kuni va\u0308henduseni ku\u0308mnetes tuhandetes. U\u0308la leiab, et arhitektuuri o\u0303ppimine avardab silmaringi ja suurendab teadmisi u\u0308mbritsevast maailmast."}, {"text_idx": "#000013", "text": "Ann Kristiin on Eesti Kunstiakadeemia lo\u0303petanud arhitekt ja linnaplaneerija. Oma o\u0303pingute jooksul on ta teadmisi omandanud ka Taanis ning to\u0308o\u0308tanud erinevates arhitektuuribu\u0308roodes. Hetkel to\u0308o\u0308tab ta Tallinna Strateegiakeskuse ruumiloome osakonnas arhitektina ning tegutseb peamiselt avaliku ruumi visioonide ning taktikaliste sekkumiste va\u0308ljato\u0308o\u0308tamisega. Enim naudib Ann Kristiin arhitektuuri juures eriala vaheldusrikkust, huvitudes ise nii kogukonnaprojektidest, materjalikatsetustest kui muinsuskaitsest."}, {"text_idx": "#000014", "text": "O\u0303petamiskogemuse on Ann Kristiin omandanud EKA eelakadeemia juhendajana ning mitmete noortele suunatud arhitektuurito\u0308o\u0308tubade la\u0308biviijana."}, {"text_idx": "#000016", "text": "Ra on Kunstiakadeemia arhitektuuri ja linnaplaneerimise osakonna va\u0308rskelt lo\u0303petanud noor arhitekt. Ta to\u0308o\u0308tab enda loodud arhitektuuribu\u0308roos Stuudio TA\u0308NA. Arhitektuuri juures paeluvad Rad ko\u0303ige enam sotsiaalsed aspektid ja ku\u0308simused kellele ning milleks me u\u0308ldse disainime. Ta arvab, et kui keskenduda kohaliku elaniku vajadustele, kes ko\u0303ige to\u0303ena\u0308olisemalt ruumi kasutama hakkab, ei saa lo\u0303ppdisainiga alt minna. Ra on o\u0303ppinud u\u0308he semestri ka Taanis Aarhuse arhitetuurikoolis. Bu\u0308roopraktika sooritas ta kollektiivis KUU arhitektid, kellega koosto\u0308o\u0308 ja\u0308tkub osaliselt ta\u0308nagi. O\u0303petamisega on Ra varem kokku puutunud EKA avatud akadeemias. Maailma pu\u0308u\u0308ab Ra vaadata la\u0308bi huumori prisma, sest seda pole kunagi liiga palju."}, {"text_idx": "#000017", "text": "Siim on EKA arhitektuuri ja linnaplaneerimise hiljuti lo\u0303petanud noor arhitekt. Va\u0308liso\u0303pingud Budapestis ning praktika Tallinnas ja Veneetsias on avanud talle ruumi mitmeku\u0308lgsust ja ka\u0308sitlemise erinevaid tahke, kuid samas suunanud ma\u0308rkama sarnaseid jooni inimestes. Arhitektuuri juures peab ta ko\u0303ige vo\u0303luvamaks vo\u0303imalust tegutseda erinevates skaalades ja keskkondades, leida nendevahelisi seoseid ja avastada, kuidas ruum on kujunenud just selliseks nagu ta parasjagu on. Nii ruumi uurides ei hakka kunagi kuskil igav. Siim on to\u0308o\u0308tanud Eesti Kunstimuuseumis pedagoogina ning o\u0303petanud po\u0303hikoolis ajalugu, pu\u0308u\u0308des alati na\u0308ha inimest, kunsti ja arhitektuuri suuremas pildis."}, {"text_idx": "#000018", "text": "Tartu harukooli koordinaator ja ru\u0308hmade juhendaja"}, {"text_idx": "#000019", "text": "Kerli on maastikuarhitekt, kunstnik ja disainer, kelle jaoks ruumi loomisel on ko\u0303ige olulisem tegutsemine loodusega koosko\u0303las, selle mitmekesisust arvestades ja toetades. Ta leiab, et ko\u0303ik mida kogeme ning maailmalt tagasi saame, on vahetult mo\u0303jutatud meie olemisest ja tegevustest. Ruumiloomes innustab teda inimmo\u0303o\u0303tmelise ruumi loomine, ma\u0308ng ja ma\u0308ngulisuse a\u0308rgitamine, permakultuur, looduslike materjalide kasutamine, installatsioonide ja ajutiste lahenduste loomine. Linnaruumi on ta kujundanud ligi ku\u0308mme aastat ettevo\u0303ttes TajuRuum."}, {"text_idx": "#000020", "text": "Kristin on lo\u0303petanud Eesti Maau\u0308likooli maastikuarhitektuuri eriala. O\u0303pingute ka\u0308igus osales ta erinevatel rahvusvahelistel kursustel ja to\u0308o\u0308tubades. Ta on to\u0308o\u0308tanud Tartu Linnavalitsuse arhitektuuri ja ehituse osakonnas linnakujunduse vanemspetsialistina. Hetkel on ta Tartu Linnavalitsuse ruumiloome osakonnas maastikuarhitekti rollis."}, {"text_idx": "#000021", "text": "Ruumiloome juures peab Kristin ta\u0308htsaks pigem taktikalist kasinust ning ku\u0308sib enne, kas luua vo\u0303i mitte luua. Aga kui luua, siis juba koos. Arhitektuuri ja maastikuarhitektuuri juures peab Kristin oluliseks kaasamist ning imetleb kuidas eri valdkondade esindajad suudavad koos to\u0308o\u0308tades luua ruumi, mis koondab meeldivasse keskkonda erineva taustaga inimesed."}, {"text_idx": "#000022", "text": "Rae harukooli koordinaator ning ru\u0308hmade juhendaja\nPiret on lo\u0303petanud Eesti Kunstiakadeemia arhitekti ja linnaplaneerijana, pidanud oma va\u0308ikest arhitektuuribu\u0308rood, ta\u0308iendkoolitanud ennast 3 aastat Tartu U\u0308likoolis alternatiivpedagoogikas ning Tallinna ja Uppsala U\u0308likoolis ja\u0308tkusuutliku arengu hariduses. Ta on Viljandis 5 aastat juhendanud arhitektuuriringi o\u0303pilastele. Terviklikkus, seosed ja koosto\u0308o\u0308 on Pireti arvates olulised pidepunktid ruumiteemades orienteerumisel. Laste ja noortega koos maailma avastamine on po\u0303nev teekond, mis a\u0308rgitab detaile ma\u0308rkama hoopis teisest vaatnurgast. Arhitektuuris on ju ko\u0303ike: loodust, tehnikat, tehnoloogiat, poeesiat, seadusi, inspiratsiooni ja ka kirjakunsti."}, {"text_idx": "#000023", "text": "Epp on o\u0303ppinud arhitektuuri ja linnakorraldust ja to\u0308o\u0308tab arhitektuuribu\u0308roos Apex arhitektina. Alates 2011. aastast on Epp seotud Linnalaboriga, kus ta tegeleb peamiselt ruumiharidusega seotud projektidega aga ka ruumikavadega. Epp peab oluliseks noorte ruumiteadlikkuse to\u0303stmist ja osaleb seeto\u0303ttu koolinoorte arhitektuurikonkursi korraldamises. Varasemalt noortegruppide juhendamiselt on ta edasi liikunud ta\u0308iskasvanute huviharidusele. Selles vo\u0303lub teda vo\u0303imalus tutvustada meid igapa\u0308evaselt u\u0308mbritsevat ruumi uute ku\u0308lgede alt."}, {"text_idx": "#000024", "text": "Asenduso\u0303petaja ja ta\u0308iskasvanute ru\u0308hma juhendaja"}, {"text_idx": "#000025", "text": "Katrin on arhitekt, kellele meeldib ruumi uurida mitmel erineval moel: projekteerides ja kirjutades, o\u0303petades ja na\u0308itusi tehes, jalutades, lugedes, matkates ja joonistades. Katrin on to\u0308o\u0308tanud arhitektuuribu\u0308roos KAVAKAVA, kus tema osalusel on valminud mitmeid maju ja linnakujundusi. Praegu to\u0308o\u0308tab bu\u0308roos nimega b210, kus tegeleb palju koolikeskkondade analu\u0308u\u0308simisega. Katrin korraldab Eesti Kunstiakadeemia arhitektuuriteaduskonnas maastikuarhitektuurio\u0303pet ning juhendab magistrante. Ta on olnud arhitektuuriajakirja MAJA peatoimetaja ja Eesti Arhitektide Liidu president."}, {"text_idx": "#000026", "text": "Karolin on EKA sisearhitektuuri lo\u0303pukursuse tudeng. Huvi kunsti vastu on pa\u0308rit juba lapsepo\u0303lvest, ruumio\u0303pingutele asumiseks andis hoogu inspireerivate ruumide ja keskkondade isiklik kogemine. O\u0303pingute jooksul on kujunenud terviklikum arusaam ruumist ja inimesest ruumis, mis ikka edasi ta\u0308ienevad ja avastamisro\u0303o\u0303mu pakuvad. Huvide hulgas on ka maastikuarhitektuur, to\u0308o\u0308 noortega ning keskkonnahoid. Karolin peab oluliseks, et tegutseksime loodusega koosko\u0303las."}, {"text_idx": "#000028", "text": "Kaire on arhitekt ja Arhitektuurikooli u\u0308ks asutajatest ning viimased ku\u0308mme aastat olnud ka kooli juhatajaks. Erialase kogemuse omandas ta arhitektuuribu\u0308roodest COO Arhitektid ja KAVAKAVA. Era- ja a\u0308riprojektide ko\u0303rval on Kaire projekteerinud nii kultuuri-, haridus- kui spordiehitisi. Huvist u\u0308mbritseva ruumi ja selles avanevate vo\u0303imaluste parandamise vastu on ta to\u0308o\u0308tanud ka oma koduvalla valitsuses ehitusno\u0303unikuna ning on ta\u0308nase Hiiumaa valla arhitekt. Arhitektito\u0308o\u0308 ko\u0303rval peab Kaire oluliseks ja po\u0303nevaks to\u0308o\u0308d laste ja noortega. Ta usub, et juba la\u0308hitulevikus on suurem osa inimestest oluliselt ruumiteadlikumad ja ruum meie u\u0308mber muutub aina nauditavamaks."}, {"text_idx": "#000030", "text": "Sander on lo\u0303petanud Edinburghi U\u0308likooli arhitektuuri magistrio\u0303ppe, olles eelnevalt o\u0303ppinud arhitektuuri ja linnaplaneerimist Eesti Kunstiakadeemias. Rahvusvahelistel to\u0308o\u0308tubadel osalemise ko\u0303rval Portos, Rotterdamis ja Ateenas on ta omandanud erialase to\u0308o\u0308kogemuse Viinis ja mitmes kohalikus arhitektuuribu\u0308roos. Laiahaardelise projekteerimiskogemuse moodustavad erinevad haridushooned, a\u0308ri-ja to\u0308o\u0308stushooned ning Tallinna Loomaaia Tiigriorg. Ruumiloomes peab ta oluliseks sotsiaalset vo\u0303rdsust, materjalipoeesiat ja ma\u0308ngulisust, et rajatav keskkond oleks mitmeku\u0308lgne ning rikastav ko\u0303igile kasutajagruppidele."}, {"text_idx": "#000031", "text": "Ingrid on nooremas eas tegelenud erinevate kunstivormidega \u2013 muusikaga ja vabade kunstidega ning saanud inspiratsiooni edasi tegelemiseks meid u\u0308mbritseva ruumi kujundamisega. Ko\u0303rghariduse teed alustas Ingrid Tallinna Tehnikako\u0303rgkoolis olles vahetusu\u0308lio\u0303pilane Brno Tehnikau\u0308likoolis ning ja\u0308tkates magistrio\u0303pinguid Eesti Kunstiakadeemias. Lisaks oli ta vahetusu\u0308lio\u0303pilane Iisraelis Bezaleli Disaini- ja Kunstiakadeemias. Praegu to\u0308o\u0308tab Ingrid arhitektina arhitektuuribu\u0308roos Apex. Lisaks arhitekti to\u0308o\u0308le peab Ingrid ta\u0308htsaks noortes huvi tekitamist u\u0308mbritseva keskkonna kujundamise vastu ning nende suunamist protsesside u\u0308le mo\u0303tlema. Selleks on ta to\u0308o\u0308tanud kunstio\u0303petajana Kiili Kunstide Koolis ning alustab sellest hooajast Arhitektuurikoolis nooremate huviliste innustamisega."}, {"text_idx": "#000032", "text": "Semele on EKA bakalaureuse- ja magistrikraadiga sisearhitekt, kes varasemalt o\u0303ppis Tartu Kunstikoolis ja Plymouthi kunstiakadeemias vabade kunstide erialal. Erinevad teadmised ja tehnikad on toetanud tema mitmekihilist otsingulisust ka ruumiloomes, kus ja\u0308rjepidev katsetamine aitab hoida ma\u0308ngulisust ja avastamisro\u0303o\u0303mu loometo\u0308o\u0308 lahutamatuks osaks. Semele on teinud koosto\u0308o\u0308d erinevate arhitektuuribu\u0308roodega, kuid igapa\u0308evase projekteerimisto\u0308o\u0308 ko\u0303rval huvitub ta ajalise dimensiooni mo\u0303judest ruumilises maailmas ehk kuidas arhitektuuri sa\u0308ilitada ning selle kasutust u\u0308hiskonna arengutega kaasajastada."}, {"text_idx": "#000033", "text": "Heleri on sisearhitekt, kes o\u0303pib Eesti Kunstiakadeemias ja to\u0308o\u0308tab Kauss Arhitektuuribu\u0308roos. Lisaks EKA-le on ta teadmisi ja kogemusi omandanud Palestiinas Birzeit University arhitektuuri erialal ja Barcelonas Escola Massana sisearhitektuuri o\u0303ppes. Erineva kultuuri- ja arhitektuuriruumiga riikides elamine on kujundanud ja avardanud silmaringi, mo\u0303ttemaailma ja arusaamisi arhitektuurist ja u\u0308hiskonnast laiemalt. Sisearhitektuuri erialani to\u0303i teda soov ise maailma(ruumi) kujundada ja tegeleda teemadega, mille juures saab olla ideest teostuseni.\nAvarate teadmiste omandamisel koges Heleri oma mitmeku\u0308lgse koolitee jooksul va\u0308ga erinevaid o\u0303petamisviise, mille hulgast inspireerivamaid praktiseerib Arhitektuurikoolis juhendades."}, {"text_idx": "#000034", "text": "Eva-Liisa on Eesti Kunstiakadeemia arhitektuuri ja linnaplaneerimise eriala 2017. aasta vilistlane. Lisaks EKA-le on Eva-Liisa o\u0303ppinud ka Oslo Arhitektuuri- ja Disainikoolis. Ta on saanud oma senise arhitekti to\u0308o\u0308kogemuse majatehases Kodasema ja arhitekt Martin Aunini bu\u0308roos. Arhitekti to\u0308o\u0308 ko\u0303rvalt on Eva-Liisa osalenud erinevates to\u0308o\u0308tubades ning kaasa teinud maa- ja linnaruumi kujundavates su\u0308ndmustes teiste seas O\u0308koma\u0308ssul ja Arvamusfestivalil. Ta on MTU\u0308 Ruumiringluse aktiivne liige, kus tegeletakse peaasjalikult tu\u0308hjade ruumide elustamisega la\u0308bi ajutise kasutuse. Teiste ruumikvaliteetide ko\u0303rval soovib Eva-Liisa oma tegemistega luua u\u0308mbritsevasse ruumi rohkem ma\u0308nglevust ja huvitavaid elemente."}, {"text_idx": "#000035", "text": "Margus Eestis tegutsev vabakutseline arhitekt. Ta lo\u0303petas 2021 Eesti Kunstiakadeemias Arhitektuuri ja linnaplaneerimise eriala, mille ko\u0303rval on ta kogunud arhitektuuri ja ruumikunsti juhendamise kogemusi nii po\u0303hi-, kesk-, kui u\u0308likooli o\u0303pilastega. Harivate ja loominguliste keskkondadega on seotud ka suurem osa tema senistest projektidest \u2013 kuraatori vo\u0303i kunstnikupositsioonilt erinevatel biennaalidel vo\u0303i omaalgatuslikus garaaz\u030cigaleriis Garaaz\u030c49. Marguse kirg ruumiloomes on ko\u0303ik see, mida loome ise ka\u0308tega, tajume vahetult kehaga vo\u0303i kogeme la\u0308bi su\u0308ndmuste. Seda ko\u0303ike praktiseerib ta \u201cKa\u0308ed Teevad Asju\u201d nime all. Margus juhib MTU\u0308 Eesti Noore Arhitektuuri Seltsi, kus ka\u0308ivitab Valga linnas arhitektuuriresidentuuri Vares."}, {"text_idx": "#000036", "text": "Alina o\u0303pib sisearhitektuuri ja juhendab ka EKA Avatud Akadeemias ettevalmistavat kursust. O\u0303pingute vahel on ta to\u0308o\u0308tanud mitmes sisearhitektuuribu\u0308roos, mis on andnud kogemuse ko\u0303iksugu eri iseloomuga u\u0308lesannetest joonestamisest ehitamiseni. U\u0308ks po\u0303nevamaid ettevo\u0303tmisi oli vahetusaasta Belgias, Ghentis asuvas Sint-Lucase u\u0308likoolis, mille ko\u0303rvalt ja\u0308tkus aega ka praktikale arhitektuuribu\u0308roos NU architectuuratelier. Ta\u0308iesti uus ja vo\u0303o\u0303ras keskkond tegi iseseisvamaks, avardas silmaringi ning aitas na\u0308ha eriala teise nurga alt. Va\u0308rsket pilku peab Alina eriti va\u0308a\u0308rtuslikuks, kuna see aitab mo\u0303testada inimese ja ruumi teemat u\u0308ha uuesti ja uutmoodi. Erisugused kooliteed rikastanud kogemused veensid Alinat, et o\u0303ppimise ja o\u0303petamise protsess on vastastikune."}, {"text_idx": "#000037", "text": "Alo on arhitekt ja linnaplaneerija, kelle huvi arhitektuuri vastu ilmnes juba po\u0303hikoolis, kus oma lemmiko\u0303ppeainetest \u2013 kunstio\u0303petus ja matemaatika \u2013 leidis ta insipratsiooni esseeks \u201eKelleks ma tahan saada?\u201c. Erialase kogemuse omandas ta Tallinna Tehnikako\u0303rgkoolis ning pa\u0308rast praktiseerimist erinevates bu\u0308roodes la\u0308ks end ta\u0308iendama Tallinna Tehnikau\u0308likooli arhitektuuri ja linnaplaneerimise erialale, kus tal on ja\u0308a\u0308nud lo\u0303puni viia vaid magistrito\u0308o\u0308. Alo usub, et arhitektuur ja ruumiloome on seotud ko\u0303igega \u2013 kosmilistest vo\u0303ngetest kuni inimhinge ko\u0303ige su\u0308gavamate soppideni. Arhitektuuri ko\u0303ikeho\u0303lmava loomuse to\u0303ttu meeldib talle selle u\u0308le ka igal sammul mo\u0303tistkleda ning eriliselt toob sa\u0308ra silma, kui keegi nende mo\u0303ttera\u0308nnakutega resoneerub, sest koos on alati toredam maailma avastada."}, {"text_idx": "#000038", "text": "Maria on elukutselt sisearhitekt ja treener ning leiab, et need tegevused on omamoodi tihedalt seotud: ruum ja selles liikumine. Ruumi kogemine ka\u0308ib la\u0308bi keha, mis enamasti on liikumises. Maria pu\u0308u\u0308ab ruumi vaadelda erinevate nurkade alt. Ta on to\u0308o\u0308tanud skulptuuri valdkonnas, monteerinud na\u0308ituseid ja installatsioone, kavandanud ning ehitanud va\u0308ikeobjekte, va\u0308lja to\u0308o\u0308tanud ja la\u0308bi viinud ruumialaseid to\u0308o\u0308tubasid. Igapa\u0308evaselt hoiab oma meeli teravana tegeledes arhitektuurifotograafiaga, mis aitab ta\u0308hele panna hetki ja olukordi, neid mo\u0303testada ja mo\u0303ista. O\u0303petamise puhul pakub Mariale ko\u0303ige enam huvi selle protsessi mitmekesisus ning vo\u0303imalus o\u0303pilastelt ise palju uut ja huvitavat o\u0303ppida."}, {"text_idx": "#000039", "text": "juhendaja Tartu harukoolis aastatel 2018 \u2013 2019"}, {"text_idx": "#000040", "text": "Merje on arhitekt ja arhitektuuribu\u0308roo Sport u\u0308ks asutajatest. Ta on to\u0308o\u0308tanud arhitektina Kolm Pluss U\u0308ks arhitektuuribu\u0308roos, on olnud arhitekt nii Tartu U\u0308likoolis kui ka planeerinud uusi linnu ning teinud suuremahulisi projekte rahvusvahelises to\u0308o\u0308grupis Shanghais. Elades ja to\u0308o\u0308tades Hiina suurlinnas oli vo\u0303imalus osaleda ka ku\u0308lalisrektorina arhitektide projekti stuudio\u00ado\u0303ppes Shanghai Jiaotong u\u0308likoolis. Merje jaoks pole arhitektuur pelgalt kunst ega seisne vaid hoone ehitamises. Arhitektuur peab pakkuma u\u0308hiskonnale midagi head. See on inimeste elukvaliteedi parandamise vahend."}, {"text_idx": "#000041", "text": "Endalegi u\u0308llatuseks on Urmo tervelt pool oma elust arhitektuuriga tegelenud. Lisaks ruumile on ta tegev olnund loovkirjutamise, muusika ja kunsti vallas. Po\u0303nevaks kisuvadki asjad siis, kui arhitektuur o\u0303nnestub kokku viia mo\u0303nega eelmainituist. Na\u0308iteks kirjutas ta raamatu \u201eVo\u0303imalikud majad\u201c, mis ko\u0303neleb kirjama\u0308rkide abil ruumis elamise po\u0308o\u0308rasusest. Urmo ei saa kunagi pa\u0308ris suureks, sest suures nahas laps olla on veel lo\u0303busam. Urmo arvab, et lapsi ei tohi alahinnata!"}, {"text_idx": "#000043", "text": "Kirke on arhitekt arhitektuuribu\u0308roos Molumba. Tal on arhitektuuri ja linnaplaneerimisalane magistrikraad, mille omandas a\u0308sja nii Eestis kui Taanis o\u0303ppides. Kirke jaoks on arhitektuur viis, kuidas kogeda maailma. See pakub unikaalse vaatenurga u\u0308hiskonda puudutavate ku\u0308simuste mo\u0303istmiseks ja mo\u0303testamiseks. Praktikad, to\u0308o\u0308toad ja vo\u0303istlused erinevate bu\u0308roode, rahvuste ning erialade esindajatega on na\u0308idanud talle kui avar ja samas tihedalt seotud on ruumiku\u0308simustega tegelev valdkond. Arhitektuur puudutab meid ko\u0303iki."}, {"text_idx": "#000045", "text": "Liis on arhitekt ja kaasasutaja arhitektuuribu\u0308roos MA. Varasemalt on ta to\u0308o\u0308tanud bu\u0308roos KOKO arhitektid. Erialase hariduse on Liis omandanud nii Tallinna Tehnikako\u0303rgkoolis, Eesti Kunstiakadeemias kui ka va\u0308lismaal Brno U\u0308likoolis o\u0303ppides. Arhitektuuri ja laiemalt elukeskkonna tutvustamine noortele annab vo\u0303imaluse jagada oma vaimustust ruumi vastu ning o\u0303ppida ja arendada seela\u0308bi ka ennast. Va\u0308ljakutsed hoiavad meele virgana. Tegevarhitektina on Liisil endalgi vaja pidevalt so\u0303nastada ruumimaailma eripa\u0308rasid, mis aitavad jo\u0303uda a\u0308ratundmisteni isiklikus arhitektuuriloomes."}, {"text_idx": "#000046", "text": "Madli on lo\u0304petanud Tartu U\u0308likoolis semiootika- ja kulturoloogia teaduskonna keskendudes arhitektuurisemiootikale ning oli ka Goldsmithsi Londoni U\u0308likooli sotsioloogia doktorantuuris linna ja kogukonnauurigute keskuses. O\u0304petamiskogemus pa\u0308rineb vabatahtliku o\u0304petajana Palestiina La\u0308a\u0308nekaldalt, kus ta o\u0304petas Tubasi ja Jenini linnakestes po\u0304hikooli o\u0304pilastest tudengiteni ning samuti EKA Sisearhitektuuri teaduskonnast, kus o\u0304petas magistrante sotsiaalse ja poliitilise ruumi teemal. Ta on kirjutanud u\u0308mbritseva ruumi, arhitektuuri ja u\u0308hiskonna teemal paljudes va\u0308ljaannetes. Madli meelest on olunine, et ta\u0304napa\u0308eva digitaliseerunud maailmas, o\u0304piksid lapsed ja noored ma\u0308rkama u\u0308mbritsevat keskkonda kasutades ko\u0304iki oma meeli."}, {"text_idx": "#000047", "text": "Maria Pukk ja Ivar Lubjak"}]